Alaquàs celebra un any més la festivitat de Sant Francesc de Paula, patró de la ciutat
28/04/2006 11:33:00

# Alaquàs celebra un any més la festivitat de Sant Francesc de Paula, patró de la ciutat

*   28/04/2006 11:33:00
*   [Imprimir](#)
*   Compartir
*    https://www.alaquas.org/documento.asp?id\_do=9810

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9810%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20celebra%20un%20any%20m%C3%A9s%20la%20festivitat%20de%20Sant%20Francesc%20de%20Paula%2C%20patr%C3%B3%20de%20la%20ciutat)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9810/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2006/2/9810/9810_Form_4.jpg)](https://www.alaquas.org/ficheros/documentos/2006/2/9810/9810_Form_10.jpg "<a href='https://www.alaquas.org/ficheros/documentos/2006/2/9810/9810_Form_10.jpg' target=_blank><i class='fa fa-external-link' aria-hidden='true'></i>.Alaquàs celebra un any més la festivitat de Sant Francesc de Paula, patró de la ciutat</a>")

Els actes religiosos d' aquest cap de setmana donaran inici a tota una setmana festiva que tindrà com a colofó la tradicional Fira del Porrat, que se celebrarà els dies 5, 6 i 7 de maig al parc del Roser d'Alaquàs

Alaquàs acull aquest cap de setmana una de les festivitats més importants de la ciutat: la festa en honor a Sant Francesc de Paula, patró d'Alaquàs. Per a la commemoració, l'Ordre Mínima Seglar ha organitzat diferents actes que es desenvoluparan al llarg d'aquest cap de setmana.

Els actes centrals tindran lloc el diumenge 30 d'abril, dia en què es commemora oficialment la festa de Sant Francesc de Paula. La jornada començarà a les 9:30 del matí amb una cercavila a càrrec de la banda de la Unió Musical d'Alaquàs. Tot seguit, a partir de les 10:30 del matí, a la capella del sant, es procedirà al tradicional trasllat de la imatge del Sant fins a la parròquia de la Mare de Déu de l'Olivar. El recorregut serà l'habitual: passatge Amadeo Aguilar Laborda, Maria A. d'Oviedo, Perolers i, finalment, plaça d'Espanya.

A les 11 hores se celebrarà una missa solemne cantada per l'Orfeó Polifònic d'Alaquàs, seguida de l'ofrena floral al Beat Gaspar de Bono a càrrec dels membres de l'Associació El Clau de València. A les 13 hores del migdia s'inaugurarà al Centre Social Benàger l'exposició dels treballs presentats al VI Concurs de Dibuix escolar Festa del Porrat. La jornada finalitzarà a les 19 hores amb el novenari i la missa, seguits de la tradicional processó amb les imatges de Sant Francesc de Paula i del Beat Gaspar de Bono. En la processó estaran presents també els membres de l'Associació El Clau i les clavariesses.

La festa de Sant Francesc de Paula, que va morir l'any 1507, ha sigut organitzada històricament per l'Ordre Mínima Seglar d'Alaquàs. Dos components han protagonitzat sempre aquesta celebració: el religiós, que se celebra el tercer diumenge de pasqua, i el lúdic. Tot i això, en les últimes dues dècades, l'aspecte lúdic de la celebració havia decaigut, conservant tan sols els elements religiosos. Per aquest motiu, un grup de festers de la població, agrupats en l'Associació Cultural Penya El Foc 2000 van decidir donar-li un nou impuls a la festivitat amb la introducció d'alguns elements lúdics com ara la Festa del Porrat.

La festivitat en honor a Sant Francesc de Paula es completava així amb els tradicionals actes festius i lúdics. En aquest sentit, després de la celebració de la festa pròpiament dita d'aquest cap de setmana, Alaquàs acollirà el cap de setmana que ve, la VI edició de la tradicional Fira del Porrat, que enguany s'ubicarà al parc del Roser. La inauguració tindrà lloc el divendres 5 de maig a les 21 hores i donarà pas a una completa programació on hi hauran festes infantils, jocs tradicionals, sopars populars i el tradicional cuinat de calderes d'arròs amb fesols i naps per a tota la població.

Durant la jornada del dissabte 6 de maig està programada a partir de les 11 hores la Gran Matinal infantil amb jocs tradicionals i un parc d'atraccions. La final de la VI Marató de Truc tindrà lloc a partir de les 18 hores. Per la nit  se celebrarà el sopar popular i la una revetla patrocinada per l'Ajuntament d'Alaquàs.

El diumenge 7 de maig es cuinaran les tradicionals calderes de Sant Francesc de Paula. Un total de 4.000 racions d'arròs amb fesols i naps, plat típic de la gastronomia de l'Horta, es repartiran al llarg de tot el matí al parc del Roser.

La festa finalitzarà per la vesprada després de la tradicional missa i el novenari seguit de la Tornà de la imatge de Sant Francesc de Paula a la seua capella. A les 23 hores es realitzarà la clausura del Porrat 2006.